CELEX: 62018CN0191
Language: da
Date: 2018-03-16 00:00:00
Title: Sag C-191/18: Anmodning om præjudiciel afgørelse indgivet af Supreme Court (Irland) den 16. marts 2018 — KN mod Minister for Justice and Equality

4.6.2018   
            
            
               DA
            
            
               Den Europæiske Unions Tidende
            
            
               C 190/9
            
         Anmodning om præjudiciel afgørelse indgivet af Supreme Court (Irland) den 16. marts 2018 — KN mod Minister for Justice and Equality
   (Sag C-191/18)
   (2018/C 190/12)
   Processprog: engelsk
   
      Den forelæggende ret
   
   Supreme Court
   
      Parter i hovedsagen
   
   
      Sagsøger: KN
   
      Sagsøgt: Minister for Justice and Equality
   
      Præjudicielle spørgsmål
   
   
               1.
            
            
               Henset til
               
                           a)
                        
                        
                           Det Forenede Kongeriges meddelelse i henhold til artikel 50 TEU,
                        
                     
                           b)
                        
                        
                           usikkerheden med hensyn til de aftaler, der vil blive indgået mellem Den Europæiske Union og Det Forenede Kongerige med henblik på at regulere forholdene efter Det Forenede Kongeriges udtræden, og
                        
                     
                           c)
                        
                        
                           den deraf følgende usikkerhed for så vidt angår omfanget af KN's rettigheder i praksis i henhold til traktaterne, chartret eller relevant lovgivning, såfremt han bliver overgivet til Det Forenede Kongerige og forbliver fængslet, efter at Det Forenede Kongerige forlader Den Europæiske Union,
                        
                     skal den medlemsstat, som anmodningen rettes til, da i henhold til EU-retten nægte at foretage en overgivelse til Det Forenede Kongerige af en person, der er genstand for en europæisk arrestordre, og hvis overgivelse i øvrigt er påkrævet i henhold til medlemsstatens nationale ret,
               
                           (i)
                        
                        
                           i samtlige tilfælde,
                        
                     
                           (ii)
                        
                        
                           i visse tilfælde, henset til sagens særlige omstændigheder, eller
                        
                     
                           (iii)
                        
                        
                           i ingen tilfælde?
                        
                     
         
               2.
            
            
               Såfremt svaret på det første spørgsmål er som beskrevet under (ii), på grundlag af hvilke kriterier eller betragtninger skal en ret i den medlemsstat, som anmodningen rettes til, da bedømme, hvorvidt overgivelsen er forbudt?
            
         
               3.
            
            
               Er det i forbindelse med det andet spørgsmål et krav, at retten i den medlemsstat, som anmodningen rettes til, udsætter den endelige afgørelse om fuldbyrdelse af den europæiske arrestordre, mens den afventer større klarhed om den relevante retlige ordning, der skal indføres efter, at den medlemsstat, som har fremsat anmodningen, udtræder af Unionen,
               
                           (i)
                        
                        
                           i samtlige tilfælde,
                        
                     
                           (ii)
                        
                        
                           i visse tilfælde, henset til sagens særlige omstændigheder, eller
                        
                     
                           (iii)
                        
                        
                           i ingen tilfælde?
                        
                     
         
               4.
            
            
               Såfremt svaret på det tredje spørgsmål er som beskrevet i (ii), på grundlag af hvilke kriterier eller betragtninger skal en ret i den medlemsstat, som anmodningen rettes til, da bedømme, hvorvidt det er et krav, at den udsætter den endelige afgørelse om fuldbyrdelsen af den europæiske arrestordre?